
Parlamentul României

Camera Deputaţilor

Comisia pentru muncă şi protecţie socială
	Bucureşti,
	13 martie 2019

	Nr.
	4c-9/121


RAPORT 
asupra cererii de reexaminare a Legii pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice

În temeiul cu prevederile art.137 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu cererea de reexaminare a Legii pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, trimisă cu adresa nr. PLx 661/2018 din 25 februarie 2019.
Legea, adoptată de Camera Deputaţilor şi de Senat cu respectarea prevederilor art.75 şi ale art.76 alin.(2) din Constituţia României, republicată, a fost transmisă spre promulgare Preşedintelui României la data de 22.12.2018. 
Această lege are ca obiect de reglementare modificarea şi completarea Legii nr.16/2000, intervențiile legislative urmărind adaptarea legii la necesitățile curente privind drepturile pensionarilor și persoanelor vârstnice, modul de organizare a Consiliului la nivelul central și local. 

În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, considerând că unele dintre dispoziţiile acesteia sunt de natură să afecteze exigenţele de claritate şi predictibilitate a normei, în timp ce altele au caracter retroactiv, după cum urmează: 

1. Se consideră că prevederile art. I pct. 3 din legea reexaminată ar trebui corelate cu prevederile Legii 
nr. 502/2004 privind asociaţiile pensionarilor, care constituie cadrul normativ general referitor la asociaţiile de pensionari, pentru evitarea neclarităţilor şi a contradicţiilor de natură să creeze confuzie în aplicarea normei pentru destinatarii săi în ceea ce priveşte definiţia, scopul şi atribuţiile organizaţiilor de pensionari, precum şi modul de constituire a organizaţiilor judeţene şi a filialelor acestora.

2. Cu privire la alegerea preşedintelui şi a vicepreşedintelui consiliului judeţean al pensionarilor şi persoanelor vârstnice, respectiv al municipiului Bucureşti, art. I pct. 23 din legea transmisă spre promulgare prevede modalităţi distincte de dobândire a acestor funcţii. Având în vedere aceste dispoziţii, considerăm că ar fi oportun ca atât preşedintele, cât şi vicepreşedintele consiliului judeţean al pensionarilor şi persoanelor vârstnice să fie desemnaţi în aceeaşi modalitate, astfel încât să se asigure o reprezentativitate adecvată a organizaţiilor judeţene a pensionarilor şi persoanelor vârstnice în conducerea acestui consiliu.

3. Art. II al legii reexaminate prevede că mandatul preşedintelui şi al vicepreşedinţilor Consiliului Naţional al Organizaţiilor de Pensionari şi al Persoanelor Vârstnice, respectiv al consiliilor judeţene ale pensionarilor şi persoanelor vârstnice şi al municipiului Bucureşti, în funcţie la data intrării în vigoare a prezentei legi, se prelungeşte la 4 ani. Ţinând cont de faptul că art. 6 şi art. 24 din Legea nr. 16/2000, astfel cum acestea au fost modificate prin legea transmisă la promulgare, instituie o formă diferită de dobândire a acestor mandate, şi anume prin alegeri, iar nu prin prelungirea mandatului, considerăm că dispoziţiile nou introduse ar trebui reanalizate sub aspectul respectării normelor de tehnică legislativă, în caz contrar acestea putând genera neclaritate şi lipsă de previzibilitate în aplicare.

4. Prin art. III al legii supuse reexaminării se menţionează că prevederile art.19 alin.(5) din Legea 
nr. 16/2000, astfel cum au fost modificate prin legea transmisă la promulgare se aplică începând cu data de 1 ianuarie 2019. Considerăm că dispoziţiile art. III din legea supusă reexaminării au caracter retroactiv.

Senatul, în calitate de primă Cameră sesizată, a aprobat parţial cererea de reexaminare şi a adoptat legea cu amendamente, în şedinţa din 18 februarie 2019. 

Legea face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei, care au avut loc în data de 12 martie 2019, şi-au înregistrat prezenţa 20 de deputaţi, din totalul de 22 de membri ai comisiei.

În baza prevederilor art.55 din Regulamentul Camerei Deputaţilor, republicat, cu modificările şi completările ulterioare, la dezbateri au participat reprezentanţii Casei Naţionale de Pensii Publice şi ai Ministerului Muncii şi Justiţiei Sociale.

În legătură cu obiecţiile formulate în cererea de reexaminare, în urma reanalizării textului legii, membrii comisiei au formulat precizat că observaţiile sunt parţial corecte, textele adoptate necesitând o reanalizare şi reformulare pentru a corespunde exigenţelor de tehnică legislativă stipulate de Legea nr.24/2000.

Astfel, în temeiul art.137 alin.(3), membrii comisiei au acceptat solicitările formulate de Preşedintele României şi au aprobat cererea de reexaminare.
În urma finalizării dezbaterilor, membrii comisiei au hotărât, cu majoritate de voturi (două abţineri), să supună plenului Camerei Deputaţilor prezentul raport asupra cererii de reexaminare formulată de Preşedintele României, prin care se propune adoptarea legii cu amendamente. Acestea se regăsesc în anexa care face parte integrantă din prezentul raport. 
Asupra acestei legi Camera Deputaţilor se pronunţă în calitate de Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.





PREŞEDINTE,





SECRETAR, 





Adrian SOLOMON




Violeta Răduţ

Întocmit,
Consilier parlamentar Lidia Vlădescu

Consilier parlamentar Adriana Breazu
ANEXĂ
AMENDAMENTE ADMISE
În cursul reexaminării legii, următoarele amendamente au fost admise:
	Nr. crt.
	Text adoptat de Parlament
	Text adoptat de Senat 

(în urma reexaminării)
	Text propus de comisie

(autor amendament)
	Motivare

	1. 
	Titlul legii

Lege pentru modificarea şi completarea Legii nr. 16/2000 privind înfiinţarea, organizarea şi funcţionarea Consiliului Naţional al Persoanelor Vârstnice


	Nemodificat 
	Nemodificat 
	

	2. 
	Art.I. - Legea nr. 16/2000 privind înfiinţarea, organizarea şi funcţionarea Consiliului National al Persoanelor Vârstnice, republicată în Monitorul Oficial al României, Partea I, nr.190 din 18 martie 2014, se modifică şi se completează după cum urmează:


	Nemodificat 
	Nemodificat 
	

	3. 
	1. Titlul legii se modifică și va avea următorul cuprins:

„Lege privind organizarea şi funcţionarea Consiliului Naţional al Organizaţiilor de Pensionari şi al Persoanelor Vârstnice”

	Nemodificat 
	Nemodificat 
	

	4. 
	2. Articolul 1 se modifică şi va avea următorul cuprins:

„Art.1. - (1) Consiliul Naţional al Organizaţiilor de Pensionari şi al Persoanelor Vârstnice este organism autonom, de interes public şi naţional, constituit în scopul realizării dialogului social la nivel naţional şi local dintre organizaţiile pensionarilor şi persoanele vârstnice şi autorităţile publice.

(2) Consiliul Naţional al Organizaţiilor de Pensionari şi al Persoanelor Vârstnice, denumit în continuare Consiliul Naţional, are rol consultativ în stabilirea şi aplicarea politicilor care privesc protecţia drepturilor şi libertăţilor pensionarilor şi ale persoanelor vârstnice.

(3) Inițiatorii proiectelor de acte normative care privesc pensionarii și/sau persoanele vârstnice au obligația să solicite avizul Consiliului Naţional, care este consultativ.”


	Nemodificat 
	Nemodificat 
	

	5. 
	3. După articolul 3 se introduce un nou articol, art.31, cu următorul cuprins:

 „Art.31. - În sensul prezentei legi, termenii şi expresiile de mai jos au următoarele semnificaţii:

a)
organizaţie de pensionari - organizaţia constituită, potrivit legii, în scopul îndeplinirii următoarelor atribuţii: apărarea dreptului membrilor săi la o pensie calculată şi acordată în condiţiile legii, precum şi a altor drepturi de asigurări sociale, reprezentarea membrilor organizaţiei în raporturile cu instituţiile administraţiei publice locale în vederea obţinerii, în condiţiile legii, a drepturilor acestora, organizarea de activităţi recreative, culturale şi sportive pentru pensionari, persoane vârstnice şi familiile acestora;

b)
organizaţie judeţeană a pensionarilor şi a persoanelor vârstnice, respectiv a municipiului Bucureşti - organizaţia constituită şi/sau care funcţionează în conformitate cu prevederile Legii nr.502/2004 privind asociaţiile pensionarilor, având menţionată această denumire în hotărârea judecătorească de înfiinţare, cu sediul în municipiul reşedinţă de judeţ sau în municipiul Bucureşti, după caz, şi care are în structura ei filiale în localităţile judeţului respectiv sau în municipiul Bucureşti, după caz.”


	Nemodificat 
	3. După articolul 3 se introduce un nou articol, art.31, cu următorul cuprins:

„Art.31. - În sensul prezentei legi, prin organizaţie a pensionarilor şi a persoanelor vârstnice se înţelege asociaţia constituită şi/sau care funcţionează în conformitate cu prevederile Legii nr.502/2004 privind asociaţiile pensionarilor şi care desfăşoară activităţi pentru realizarea scopurilor prevăzute la art.2 din Legea nr.502/2004.”

Autori: membrii comisiei
	Dispoziţiile Legii nr.502/2004 referitoare la constituirea asociaţiilor judeţene nu instituie nicio obligaţie cu privire la denumire şi sediu, iar cu privire la înfiinţarea de filiale se prevede posibilitatea, iar nu obligaţia înfiinţării acestora.

Având în vedere că Legea nr. 502/2004 constituie cadrul normativ general referitor la asociaţiile de pensionari, textul trebuie corelat cu prevederile acestui act normativ în ceea ce priveşte definiţia, scopul şi atribuţiile organizaţiilor de pensionari.
Prezenta lege nu reglementează modalitatea de constituire şi funcţionare a organizaţiilor de pensionari, ci doar modul de constituire şi funcţionare a consiliilor judeţene ale organizaţiilor de pensionari şi persoanelor vârtsnice, respectiv al Consiliului Naţional al acestora.

Ca atare, considerăm că observaţiile din cererea de reexaminare sunt corecte şi reformularea propusă, prin  trimitere la Legea nr.502/2004, este acoperitoare.

	6. 
	4. La articolul 4, literele a) şi i) se modifică și vor avea următorul cuprins:

„a) sprijină instituţiile statului în aplicarea recomandărilor Adunării Mondiale privind Îmbătrânirea;

.........................................

i) informează semestrial sau ori de câte ori este nevoie Preşedintele României, prim-ministrul, conducerile celor două camere ale Parlamentului, organele administraţiei publice centrale cu atribuţii în domeniul protecţiei sociale, în legătură cu apariţia unor fenomene sociale care impun elaborarea unor acte normative;”


	Nemodificat 
	Nemodificat 
	

	7. 
	5. Articolul 5 se modifică şi va avea următorul cuprins:
„Art.5. - Plenul Consiliului Naţional are următoarea componenţă:
a)
preşedinţii federaţiilor naţionale reprezentative ale pensionarilor şi ai asociaţiilor naţionale reprezentative ale pensionarilor militari şi ale veteranilor de război;

b) câte un reprezentant, la nivel de secretar de stat, din Ministerul Muncii şi Justiţiei Sociale, Ministerul Sănătăţii, Ministerul Finanţelor Publice, Ministerul Afacerilor Interne, Ministerul Apărării Naţionale, Ministerul Dezvoltării Regionale şi Administraţiei Publice şi  Ministerul Culturii şi Identităţii Naţionale, desemnat prin ordin al ministrului;

c)
preşedintele Casei Naţionale de Pensii Publice, al Casei Naţionale de Asigurări de Sănătate, al Autorităţii Naţionale pentru Persoane cu Dizabilităţi, al Institutului Naţional de Statistică, precum şi directorul general al Institutului de Cercetare a Calităţii Vieţii din subordinea Academiei Române; 

d)
preşedinţii consiliilor judeţene ale pensionarilor şi persoanelor vârstnice, respectiv al municipiului Bucureşti.”


	Nemodificat 
	Nemodificat 
	

	8. 
	6. Articolul 6 se modifică si va avea următorul cuprins:
„Art.6. - (1) Consiliul Naţional are un preşedinte şi 2 vicepreşedinţi.

(2)
Preşedintele şi vicepreşedinţii Consiliului Naţional se aleg de către plen pe o perioadă de 4 ani, dintre membrii prevăzuţi la art.5 lit.a).

(3) Mandatul de preşedinte, respectiv de vicepreşedinte al Consiliului Naţional poate fi reînnoit o singură dată.

(4)
Preşedintele Consiliul Naţional este şi preşedintele comisiei permanente.
(5) Vicepreşedinţii Consiliului Naţional sunt şi vicepreşedinţii comisiei permanente.”


	Nemodificat 
	Nemodificat 
	

	9. 
	7. Articolul 7 se modifică şi va avea următorul cuprins:

„Art.7. – (1) Pot dobândi calitatea de membru al Consiliului Naţional persoanele care îndeplinesc următoarele condiţii:

a) au cetăţenie română şi domiciliul în România;

b) au capacitate deplină de exerciţiu;

c) nu au suferit condamnări pentru infracţiuni săvârşite cu intenţie.

(2) Nu poate dobândi calitatea de membru al Consiliului Naţional persoana care deţine o funcţie în structura de conducere a unei organizaţii constituită potrivit legislaţiei în vigoare, alta decât cea prevăzută de Legea nr.502/2004 şi care desfăşoară activităţi prestatoare de servicii pentru pensionari, cum ar fi cluburi, centre rezidenţiale, servicii financiare, case de ajutor reciproc, sau activităţi de îngrijire la domiciliu.”


	Nemodificat 
	Nemodificat 
	

	10. 
	8. Articolul 8 se abrogă.


	Nemodificat 
	Nemodificat 
	

	11. 
	9. Articolul 9 se modifică şi va avea următorul cuprins:

„Art.9. – (1) Durata mandatului membrilor Consiliului Naţional este de 4 ani. 

(2) Mandatul membrilor poate fi reînnoit, cu respectarea prevederilor art.6 alin.(3) şi a condiţiilor prevăzute la art.7.”


	Nemodificat 
	Nemodificat 
	

	12. 
	10. La articolul 11, litera d) a alineatului (1) se modifică şi va avea următorul cuprins:
„d) în caz de revocare, pentru persoanele prevăzute la art.5 lit.b);”

	Nemodificat 
	Nemodificat 
	

	13. 
	11. Articolul 12 se modifică şi va avea următorul cuprins:
„Art.12. - În situaţiile prevăzute la art.11 alin.(1) va fi numit un nou membru, în termen de maximum 45 de zile.”

	Nemodificat 
	Nemodificat 
	

	14. 
	12. Articolul 13 se modifică şi va avea următorul cuprins:
„Art.13. – Consiliul Naţional are o comisie permanentă alcătuită din:

a) preşedintele Consiliul Naţional;

b) 2 vicepreşedinţi;

c) 10 membri, din care:

(i) reprezentanţii federaţiilor şi asociaţiilor naţionale reprezentative ale pensionarilor civili, ale militarilor şi ale veteranilor de război, membre ale Consiliul Naţional, altele decât cele din care fac parte persoanele prevăzute la lit.a) şi b);

(ii) reprezentanţii, la nivel de secretar de stat, din Ministerul Muncii şi Justiţiei Sociale, Ministerul Sănătăţii, Ministerul Finanţelor Publice, precum şi preşedintele Casei Naţionale de Pensii Publice, al Casei Naţionale de Asigurări de Sănătate şi al Institutului Naţional de Statistică.”


	Nemodificat 
	Nemodificat 
	

	15. 
	13. Articolul 14 se abrogă.


	Nemodificat 
	Nemodificat 
	

	16. 
	14. La articolul 17, litera c) se abrogă.


	Nemodificat 
	Nemodificat 
	

	17. 
	15. La articolul 18, alineatul (2) se modifică şi va avea următorul cuprins:
„(2) Sesiunile plenului se pot desfăşura numai în prezenţa a cel puţin jumătate plus unu din numărul membrilor săi.”


	Nemodificat 
	Nemodificat 
	

	18. 
	16. La articolul 19, alineatul (1) se abrogă.

	Nemodificat 
	Nemodificat 
	

	19. 
	17. La articolul 19 alineatul (3), după litera e) se introduce o nouă literă, litera f), cu următorul cuprins:

„f) aprobă Regulamentul-cadru privind organizarea şi funcţionarea consiliilor judeţene ale pensionarilor şi persoanelor vârstnice, respectiv al municipiului Bucureşti”


	Nemodificat 
	Nemodificat 
	

	20. 
	18.
La articolul 19, alineatul (5) se modifică şi va avea următorul cuprins:

„(5) Membrii comisiei permanente beneficiază de o indemnizaţie lunară al cărei cuantum se stabileşte după cum urmează:

a) indemnizaţia preşedintelui este egală cu salariul de bază stabilit pentru funcţia de conducere de director general gradul I, potrivit anexei nr.VIII, cap.II, lit.A, pct.I, subpct.1, lit.a), nr.crt.4 din Legea nr.153/2017 privind salarizarea personalului plătit din fonduri publice, cu modificările şi completările ulterioare;
b) indemnizaţia vicepreşedinţilor este în cuantum de 30% din indemnizaţia preşedintelui stabilită conform lit.a);

c) indemnizaţia celorlalţi membri este în cuantum de 15% din indemnizaţia preşedintelui stabilită conform lit.a).”


	Nemodificat 
	Nemodificat 
	

	21. 
	19. Articolul 20 se modifică şi va avea următorul cuprins:
„Art.20. - (1) Preşedintele Consiliul Naţional îndeplineşte următoarele atribuţii:

a)
reprezintă Consiliul Naţional în relaţiile cu organele administraţiei publice centrale, cu organizaţii similare internaţionale, precum şi cu terţii;

b) semnează documentele emise de către Consiliul Naţional;

c) semnează contractele individuale de muncă ale personalului din cadrul secretariatului tehnic;

d) conduce sesiunile plenului şi lucrările comisiei permanente;
e) alte atribuţii stabilite prin Regulamentul de organizare şi funcţionare al Consiliului Naţional.

(2) Atribuţiile vicepreşedinţilor Consiliului Naţional se stabilesc prin Regulamentul de organizare şi funcţionare.”


	Nemodificat 
	Nemodificat 
	

	22. 
	20. Articolul 21 se abrogă.


	Nemodificat 
	Nemodificat 
	

	23. 
	21. La articolul 22 se modifică şi vor avea următorul cuprins:
„Art.22. - (1) În subordinea comisiei permanente funcţionează un secretariat tehnic, care reprezintă aparatul de lucru de specialitate.

(2) Personalul din cadrul secretariatului tehnic este personal contractual, încadrat în muncă în conformitate cu prevederile Legii nr. 53/2003 - Codul muncii, republicat, cu modificările şi completările ulterioare. Numărul de posturi este de 10, inclusiv funcţiile de conducere.

(3) Activitatea secretariatului tehnic este condusă de un director şi de un şef birou. Secretariatul tehnic are un contabil şef. 

(4)
Salarizarea funcţiilor de conducere se stabileşte la nivelul gradului I al funcţiilor de conducere contractuale similare, prevăzute în anexa nr.VIII, cap.II din Legea nr.153/2017, cu modificările şi completările ulterioare;
(5) Salarizarea funcţiilor de execuţie din cadrul secretariatului tehnic se realizează la nivelul prevăzut de lege pentru funcţiile contractuale prevăzute în anexa nr.VIII, cap.II din Legea nr.153/2017, cu modificările şi completările ulterioare.

(6) Angajaţii secretariatului tehnic nu pot fi membri ai Consiliul Naţional.

(7) Atribuţiile secretariatului tehnic sunt stabilite în Regulamentul de organizare şi funcţionare al Consiliul Naţional şi se regăsesc în fişele de post ale funcţiilor de conducere, respectiv, de execuţie.

(8) Secretariatul tehnic asigură, în principal:

a) lucrările de secretariat pentru desfăşurarea activităţii plenului şi a comisiei permanente;
b) activităţile necesare acţiunilor de relaţionare cu Guvernul, cu instituţiile şi autorităţile publice centrale şi locale, cu organizaţii ale societăţii civile care au atribuţii şi preocupări în domeniul protecţiei pensionarilor și persoanelor vârstnice;

c) elaborarea de studii şi efectuarea de analize cu privire la condiţiile de viaţă ale pensionarilor şi persoanelor vârstnice;

d) administrarea şi gestionarea fondurilor pe care le are la dispoziţie, inclusiv cele alocate potrivit legii;

e) monitorizarea execuţiei bugetare în limita fondurilor alocate de la bugetul de stat.

(9) Secretariatul tehnic verifică respectarea aplicării prevederilor art.24 şi prezintă  rezultatele verificării comisiei permanente în scopul validării sau invalidării, după caz, a mandatelor de preşedinte şi vicepreşedinte al consiliului judeţean al pensionarilor şi persoanelor vârstnice, respectiv al municipiului Bucureşti,.

(10) Secretariatul tehnic verifică existenţa documentelor privind reprezentativitatea  naţională a federaţiilor şi asociaţiilor naţionale reprezentative, membre ale Consiliul Naţional, şi păstrează documentele transmise în acest sens.”

	Nemodificat 
	Nemodificat 
	

	24. 
	22. Articolul 23 se modifică şi va avea următorul cuprins:
„Art.23. - (1) Consiliul Naţional are dreptul să solicite oricărei persoane juridice de drept public sau privat date şi informaţii necesare pentru îndeplinirea atribuţiilor sale, potrivit legii, iar acestea au obligaţia să le transmită, cu respectarea normelor legale în vigoare.

(2) Păstrarea şi folosirea datelor şi a informaţiilor prevăzute la alin.(1) se vor face cu respectarea politicilor de confidenţialitate stabilite de emitent, precum şi de legislaţia specifică în domeniul protecţiei datelor cu caracter personal.”
 
	Nemodificat 
	Nemodificat 
	

	25. 
	23. Articolul 24 se modifică şi va avea următorul cuprins:
„Art.24. - (1) La nivelul judeţelor şi al municipiului Bucureşti funcţionează câte un consiliu al pensionarilor şi persoanelor vârstnice, care se constituie din preşedinţii organizaţiilor judeţene ale pensionarilor şi persoanelor vârstnice, respectiv ale municipiului Bucureşti, cu personalitate juridică, afiliate la una dintre federaţiile naţionale reprezentative ale pensionarilor, membre ale Consiliului Naţional.

(2) Prin excepţie de la prevederile alin.(1), din consiliul judeţean al pensionarilor şi persoanelor vârstnice, respectiv al municipiului Bucureşti fac parte şi filialele judeţene ale asociaţiilor naţionale reprezentative ale pensionarilor militari şi cele ale veteranilor de război, membre ale Consiliul Naţional.

(3)
Consiliul judeţean al pensionarilor şi persoanelor vârstnice, respectiv al municipiului Bucureşti, are următoarele atribuţii:

a)
reprezintă pensionarii şi persoanele vârstnice la acţiunile organizate de autorităţile şi instituţiile administraţiei publice locale;

b)
semnalează autorităţilor administraţiei publice locale apariţia unor probleme de ordin economic şi social cu care se confruntă pensionarii şi persoanele vârstnice; 

c)
sesizează organelor competente apariţia unor disfuncţionalităţi cu privire la drepturile pensionarilor şi persoanelor vârstnice reglementate prin lege;

d)
analizează cauzele eventualelor stări conflictuale în care sunt implicaţi pensionarii şi persoanele vârstnice şi face propuneri pentru soluţionarea acestora la serviciile publice şi instituţiile cu atribuţii în domeniu;

e)
se preocupă de soluţionarea problemelor semnalate pe plan local de către pensionari şi persoane vârstnice prin colaborare cu agenţiile judeţene pentru plăţi şi inspecţie socială, casele teritoriale de pensii, casele de asigurări de sănătate judeţene, respectiv a municipiului Bucureşti;

f)
desemnează reprezentanţii săi în consiliul de administraţie al casei de asigurări de sănătate judeţene, respectiv a municipiului Bucureşti;

g)
colaborează cu autorităţile publice locale la elaborarea de propuneri şi stabilirea de măsuri de interes pentru pensionari şi persoanele vârstnice.

(4)
Conducerea consiliului judeţean al pensionarilor şi persoanelor vârstnice, respectiv al municipiului Bucureşti este asigurată de un preşedinte şi de un vicepreşedinte.
(5) Preşedintele consiliului judeţean al pensionarilor şi persoanelor vârstnice, respectiv al municipiului Bucureşti, este desemnat de organizaţia judeţeană a pensionarilor şi persoanelor vârstnice, respectiv a municipiului Bucureşti cu cel mai mare număr de membri cotizanţi. Organizaţia judeţeană din care face parte preşedintele consiliului judeţean al pensionarilor şi persoanelor vârstnice, respectiv al municipiului Bucureşti, trebuie să aibă sediul în municipiul reşedinţă de judeţ sau în municipiul Bucureşti, după caz. 
(6) Vicepreşedintele consiliului judeţean al pensionarilor şi persoanelor vârstnice, respectiv al municipiului Bucureşti, este ales de către membrii acestuia şi nu poate face parte din aceeaşi organizaţie a pensionarilor din care face parte preşedintele.
(7) Mandatul preşedintelui şi vicepreşedintelui consiliului judeţean al pensionarilor şi persoanelor vârstnice, respectiv al municipiului Bucureşti este de 4 ani şi poate fi reînnoit o singură dată. 

(8)
Funcţia de preşedinte sau vicepreşedinte al consiliului judeţean al pensionarilor şi persoanelor vârstnice, respectiv al municipiului Bucureşti, nu poate fi ocupată de persoane care deţin funcţii de conducere sau sunt membri în cadrul unor organisme care nu sunt organizate sau nu funcţionează în conformitate cu prevederile Legii nr.502/2004.

(9)
Modul de lucru al consiliului judeţean al pensionarilor şi persoanelor vârstnice, respectiv al municipiului Bucureşti se stabileşte prin Regulamentul propriu de organizare şi funcţionare, elaborat conform Regulamentului-cadru prevăzut la art.19 alin.(3) lit.f).

(10)
Preşedintele consiliului judeţean al pensionarilor şi persoanelor vârstnice, respectiv al municipiului Bucureşti beneficiază trimestrial de o indemnizaţie la nivelul salariului de bază minim brut pe ţară garantat în plată, iar vicepreşedintele beneficiază de o indemnizaţie trimestrială în cuantum de 75% din acesta.”
	Nemodificat 
	Alin.(1)-(4) nemodificate 

(5) Preşedintele consiliului judeţean al pensionarilor şi persoanelor vârstnice, respectiv al municipiului Bucureşti, este ales de către membrii acestuia la propunerea organizaţiei judeţene a pensionarilor şi persoanelor vârstnice, respectiv a municipiului Bucureşti cu cel mai mare număr de membri cotizanţi. Organizaţia judeţeană din care face parte preşedintele consiliului judeţean al pensionarilor şi persoanelor vârstnice, respectiv al municipiului Bucureşti, trebuie să aibă sediul în municipiul  reşedinţă de judeţ sau în municipiul Bucureşti, după caz. 

Autori: membrii comisiei

Alin.(6)-(10) nemodificate
	Având în vederea cererea de reexaminare a Preşedintelui, este necesară reformularea textului în ceea ce priveşte modalitatea de alegere a preşedintelui consiliului judeţean.

Pentru o mai bună reprezentare a pensionarilor, aşa cum precizează şi Preşedintele României în cererea de reexaminare, considerăm că preşedintele şi vicepreşedintele nu pot face parte din aceeaşi organizaţie judeţeană, respectiv că preşedintele trebuie să reprezinte organizaţia cu cel mai mare număr de membri cotizanţi în vederea realizării scopurilor pentru care membrii ăşi doresc să facă parte din aceste organizaţii.

	26. 
	24. Articolul 25 se abrogă.


	Nemodificat 
	Nemodificat 
	

	27. 
	25. Articolul 26 se modifică şi va avea următorul cuprins:

„Art.26. – Autorităţile administraţiei publice locale vor sprijini consiliile judeţene ale pensionarilor şi persoanelor vârstnice, respectiv al municipiului Bucureşti, precum şi Consiliul Naţional, în vederea repartizării sediilor necesare desfăşurării activităţii acestora.”


	Nemodificat 
	Nemodificat 
	

	28. 
	26.
La articolul 27, alineatul (3) se modifică şi va avea următorul cuprins:
„(3)
Ministerul Muncii şi Justiţiei Sociale, în calitate de ordonator principal de credite, asigură Consiliului Naţional fondurile necesare efectuării cheltuielilor prevăzute la alin.(2), care vor fi justificate potrivit legii.”


	Nemodificat 
	Nemodificat 
	

	29. 
	27. La articolul 28, alineatul (1) se abrogă.

	Nemodificat 
	Nemodificat 
	

	30. 
	28. La articolul 28, alineatele (2) şi (3) se modifică şi vor avea următorul cuprins:
 „(2) În înţelesul prezentei legi, prin federaţie naţională reprezentativă a pensionarilor se înţelege organizaţia cu atribuţii de reprezentare a pensionarilor, înfiinţată şi/sau care funcţionează conform Legii nr.502/2004 şi care îndeplineşte cumulativ următoarele condiţii:

a) are minimum 75.000 de membri cotizanţi;

b) are în structura ei cel puţin 20 de organizaţii judeţene, inclusiv în municipiul Bucureşti;

c)
desfăşoară în mod constant acţiuni de ajutorare a pensionarilor şi persoanelor vârstnice dezavantajate.

(3)
Sunt exceptate de la obligaţia îndeplinirii condiţiei prevăzute la alin.(2) lit.a) asociaţiile naţionale reprezentative ale pensionarilor militari şi cele ale veteranilor de război.”


	Nemodificat 
	Nemodificat 
	

	31. 
	29.
Articolele 29 - 32 se abrogă. 


	Nemodificat 
	Nemodificat 
	

	32. 
	30. În tot cuprinsul legii, sintagma „Consiliul Naţional al Persoanelor Vârstnice” se înlocuiește cu sintagma „Consiliul Naţional al Organizațiilor de Pensionari și al Persoanelor Vârstnice”, sintagma ”consiliile judeţene ale persoanelor vârstnice, respectiv ale sectoarelor municipiului Bucureşti” se înlocuieşte cu sintagma ”consiliile judeţene ale pensionarilor şi persoanelor vârstnice, respectiv al municipiului Bucureşti”. 
	Nemodificat 
	Nemodificat 
	

	33. 
	Art.II. - Mandatul preşedintelui şi al vicepreşedinţilor Consiliului Naţional al Organizaţiilor de Pensionari şi al Persoanelor Vârstnice, respectiv al consiliilor judeţene ale pensionarilor şi persoanelor vârstnice, respectiv al municipiului Bucureşti, în funcţie la data intrării în vigoare a prezentei legi, se prelungeşte la 4 ani.


	S-a eliminat.
	__
	Ca urmare a aprobării  cererii de reexaminare.

	34. 
	Art.III. – Prevederile art.19 alin.(5) din Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată, astfel cum au fost modificate prin prezenta lege, se aplică începând cu data de 1 ianuarie 2019.

	S-a eliminat.
	Art.II. – Prevederile art.19 alin.(5) şi art 22 alin.(4) şi (5) din Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată, astfel cum au fost modificate prin prezenta lege, se aplică începând cu drepturile salariale aferente lunii următoare intrării în vigoare a prezentei legi.

Autori: membrii comisiei


	În cererea de reexaminare se precizează că intrarea în vigoare a acestui articol este retroactivă.

Ca urmare a modificării modalităţii de stabilire a salariilor de bază, este necesar a se stabili data de la care aplică această modificare, precum şi toate categoriile de personal căruia i se aplică, în vederea eliminării oricăror discriminări.

Reformularea propusă este corelată cu prevederile Legii nr.153/2017 privind salarizarea personalului plătit din fonduri publice.



	35. 
	Art.IV. - Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.190 din 18 martie 2014, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 


	Art.II. - Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, republicată în Monitorul Oficial al României, Partea I, nr.190 din 18 martie 2014, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 


	Devine art.III nemodificat.

